open-index/open-wikipedia-markdown huggingface dataset:
Napoleon (Russesche Kuch)

**Napoleon** ass déi engleschsproocheg, skandinavesch a slawesch Bezeechnung fir e Millefeuille.

Am Géigesaz zu engem traditionelle franséische Millefeuille ass e **russeschen Napoleon** scho bal e Kuch, mat 4-10 Schichte Bliederdeeg, tëscht deenen all Kéier eng Mousselinescrème ass, a ganz uewen drop dekoréiert ass mat zergrimmelte Reschter vum gebakenen Deeg.

Gemenkerhand ass en Napoleon rechteckeg, fir den Hausgebrauch gëtt et souguer Bliederdeeg an der richteger Form fäerdeg ze kafen. Wann awer alles selwer preparéiert gëtt, da gëtt de Bliederdeeg dacks duerch ronnen dënne Mierfdeeg ersat dee méi einfach ze preparéieren ass. Bei ville beléift ass och eng méi eng séiss Crème, aus karamelliséierter gezéckerter Kondensmëllech a Botter. Driwwer a ronderëm kann een zousätzlech och zerdréckten déck Nëss a geraaspelte Schockela streeën.

## Originn vum Numm

Wärend dem 100-järege Jubiläum vun der Verdreiwung vum Napoleon hunn 1912 zu Moskau vill Käch nei Festkreatiounen erfonnt, dorënner och eng aus franséischem Bliederdeeg, an Dräiecksform wéi dem Napoleon säin Hutt. Déi sëllege Schichte verweisen op déi vill bedeelegt Zaldoten, an dat hellt Polver uewendrop op de Schnéi deen sou vill Invasoren d'Liewe kascht huet. De Kuch ass séier populär ginn an den Numm huet sech verfestegt, och wann d'Form méi spéit rechteckeg gouf.

Eng aner dacks zitéiert Originnsméiglechkeet ass déi, datt eng Variant vun engem Bliederdeegkuch uganks zu Neapel ënner dem Titel *Napolitano* erfonnt gouf, an den haitegen Numm *Napoleon* just eng méi spéit Verformung dovun ass, wéi gesot als Reaktioun op d'Napoleonesch Kricher.

## Billergallerie

Bild:TortNapoleon.jpg|Hausgemaachte ronnenNapoleon
Bild:Торт_Наполеон_(домашние_кусочки).jpg|Opgeschnidden:8 Loe Mierfdeegmat Mousselinescrème


## Um Spaweck
Goddard Space Flight Center

De **Goddard Space Flight Center (GSFC)** vun der NASA steet zu Greenbelt am Prince George's County am amerikanesch Bundesstaat Maryland. Bis an d'Haaptstad Washington D.C. sinn et nëmme 6,5&nbsp;km. Weider Ariichtunge sinn de Wallops Flight Facility am Staat Virginia.

De GSFC ass e wëssenschaftleche Fuerschungslaboratoire fir onbemannt Raumfaart a gouf nom amerikanesche Pionéier fir Rakéitenundriffstechnik Robert Goddard genannt. Et gouf den 1. Mee 1959 gegrënnt.

Am GSFC ass de *World Data Center for Satellite Informations* (*WDC SI*), dee weltwäit all Raumfluchkierper registréiert, an den National Space Science Data Center denn d'Fuerschungsresultater an aner Donneeën vun an iwwer Raumfluchkierper publizéiert.

D'Registréierung geschitt mat Hëllef vun enger Nummeréierung vun de Satellitten a Sonden, et handelt sech bei der *Spacecraft ID (SCID)* ëm eng 8 oder 10 Bits laang Binärzuel, déi vum Consultative Committee for Space Data Systems (CCSDS) agefouert a standardiséiert gouf.

## Wëssenschaftlech Missiounen
* Advanced Composition Explorer (ACE)
* ASTRO-E2 
* Compton Gamma Ray Observatory (CGRO)
* Cluster II
* Cosmic Background Explorer (COBE)
* Extreme Ultraviolet Explorer (EUVE)
* Comet Nucleus Tour (CONTOUR)
* Fast Auroral Snapshot Explorer (FAST) 
* Gamma-ray Large Area Space Telescope (GLAST) 
* High Energy Transient Explorer 2 (HETE-2)
* ISEE/ICE-Programm De Satellit ISEE 1 koum wéi ISEE 3/ICE aus den USA, d'ESA hat ISEE 2 gestallt
** International Cometary Explorer (ICE)
* Imager for Magnetopause-to-Aurora Global Exploration (IMAGE)
* IMP-8
* International Ultraviolet Explorer (IUE) 
* Microwave Anisotropy Probe spacecraft (MAP)
* Polar
* Reuven Ramaty High Energy Solar Spectroscopic Imager(RHESSI)
* Solar, Anomalous and Magnetospheric Particle Explorer (SAMPEX)
* Solar and Heliospheric Observatory (SOHO)
* Submillimeter Wave Astronomy Satellite (SWAS)
* Swift 
* Thermosphere, Ionosphere, Mesosphere, Energetics and Dynamics (TIMED)
* Transition Region And Coronal Explorer (TRACE) 
* Wind 
* Rossi X-ray Timing Explorer (RXTE)

## Kuckt och

## Um Spaweck

*  Goddard Space Flight Center Homepage 
*  Dreams, Hopes, Realities - NASA's Goddard Space Flight Center: The First Forty Years (Online-Buch)
Mich Mangen

De **Michel** ("**Mich**") **Mangen**, och nach "Maniac" oder "Mango" genannt, gebuer den 3. November 1973 zu Lëtzebuerg, ass e lëtzebuergesche Bassist a Komponist. Hien ass bekannt als Grënnungsmember a Bassist vun der Band Sleepwalk.

De Mich Mangen huet als Kand fënnef Joer Solfège a Piano geléiert. D'Pianoscoursen hat hien ënner anerem bei sengem Cousin Marc Mangen. Mat 18 Joer ass hien dun op d'Bassgittar iwwergewiesselt.

Hien huet a verschiddene Studentebands gespillt, bis en 1992 vum Sänger Romain Halsdorf vun der Rockgrupp Hard To Handle fir eng Tournee durch Lëtzebuerg engagéiert gouf. Mëtt 1993 huet d'Tourbesetzung vun Hard To Handle sech opgeléist. Fir d'Solo-CD vum Romain Halsdorf "Opposites Of What You Fancy" huet de Mich 1994 ee Bass-Track agespillt.

1994 huet de Mich Mangen zesumme mam Batteur Claude Melchior d'Band Sleepwalk gegrënnt. Bei Sleepwalk war hie vun Ufank un als Songwriter an als Bassist engagéiert. Dat lëtzebuergescht Lidd "Firwat?" staamt aus senger Fieder. Mat Sleepwalk stoung hien ënner anerem als Opener fir déi daitsch Grupp Cultured Pearls a fir de Michael Jackson op der Bün. Enn 1998 huet de Mich d'Band opgeléist mat der Begrënnung, hie wéilt Studioerfahrung als Produzent sammelen. De Mich huet d'Auteurs- an d'Komponisterechter vun alle Stécker vu Sleepwalk.

Wärend senger Zäit bei Sleepwalk hat de Mich nach weider kleng Projeten, ënner anerem d'Funkband Pass The Peas, zesumme mam Georges Majerus (Gesang & Saxophon), André Demarie (Gittar), Tom Scholer (Piano) an Dan Lutgen (Batterie).

Vun 1999 bis 2000 war de Mich Bassist an zum Schluss och Sänger an der Coverband Unexpected.

Zanter 1998 produzéiert hien a sengem Homestudio Demotapë fir Lëtzebuerger Newcomerbands a vun 2001 un, schafft de Mich Mangen u Song-Material fir e Comeback mat enger neier Band an hien ass zanter 2010 reegelméisseg op verschiddenen Jam-Sessions present.

## Kuckt och
* Lëscht vu lëtzebuergesche Museker

## Um Spaweck
* De Mich Mangen op fandalism.com
Wachsmut vu Kënzeg

De **Wachsmut vu Kënzeg** (*Wahmvot, Her Wahsmuot von Kunzich*) war e Minnesänger, vun deem ugeholl gëtt, datt en an der éischter Hallschent vum 13. Joerhonnert gelieft huet.

## Biographie
Et si keng prezis Daten iwwer dem Wachsmut säi Liewe bekannt. Et gëtt ugeholl, datt e vu Kënzeg hierkënnt. Do gouf et an där Zäit eng Famill vu Ministerialen, ouni datt nogewise ka ginn, datt en direkt mat deene Famill war. Allerdéngs gläicht de Wope vun där Ministerialefamill deem am Codex Manesse, dee beim Minnesänger ofgebilt ass.

Seng Zouuerdnung an d'éischt Hallschent vum 13. Joerhonnert léisst sech doru festmaachen, datt aus senge Wierker ervigeet, datt en d'Lidder vum Walther von der Vogelweide, Heinrich von Morungen a vum Reinmar kannt gehat muss hunn. Op der anerer Säit gëtt d'Wierk vum Wachsmut vu Kënzeg an de Lidder vum Walther von Klingen a beim Marner ernimmt: De Walther vu Klingen huet tëscht 1240 bis 1286 gewierkt, a beim Marner (Strauch XIV, 18) a beim Reinmars von Brennenberg (KLD 44, IV, 13) gëtt ëm den Doud vun engem Sänger, dee Wachsmut housch, getrauert, soudatt een unhuele kann - wann dat dann de selwechte Wachsmut ass - dësen ëm 1260 gestuerwen ass. Och am Gerdrut senger *Polemik gegen die Fernliebe* (KLD 13, Ia) geet vun engem Wachsmut rieds.

## Iwwerliwwerung
Ënner dem Numm Wachsmut vu Kënzeg (*von Künzingen*) sinn iwwerliwwert: d*'[[Kleine Heidelberger Liederhandschrift]]* an *[[Die Weingartner Liederhandschrift B]]*, mat jee 9 Strophen. De Codex Manesse tradéiert weiderhin 19 Strophen.

Thematesch ginn dem Wachsmut vu Kënzeg seng Lidder der Traditioun vum reflektéierende Minnesang zougeuerdnet: e männleche Spriecher an Ech-Form reflektéiert seng Relatioun zu der Damm déi en usprécht; en appeléiert un hir Guttheet a klot iwwer d'Distanz zu hir. Gläichzäiteg verséchert en hir, hir weider zu Déngschten ze stoen. Et gëtt weiderhi formelhaft Bezich zu Joreszäiten (Fréijoer, Hierscht) an de Lidder.

## Literatur
* Schroeder, Michael: *Wachsmuot von Künzich (Kunzech): ein Luxemburger Minnesänger* - In: Annuaire: vol. II des actes du XXIe congrès international des sciences généalogique et héraldique de Luxembourg (1994) / Association luxembourgeoise de généalogie et d'héraldique = Jahrbuch / Luxemburger Gesellschaft für Genealogie und Heraldik. - 1995, p.&nbsp;59-72, ill.
* Die Große Heidelberger Liederhandschrift, Codex Manesse. Pfaff, Fridrich (Hrsg.), Saloxsky, Hellmut (Bearb.). Heidelberg 1984, 2. Auflage. Seiten 836-840.
* Die deutsche Literatur des Mittelalters, Verfasserlexikon. Ruh, Kurt; Keil, Gundolf; Schröder, Werner; Wachinger, Burghart; Worstbroch, Franz Josef (Hrsg.). Berlin 1989.
* Von Kraus, Carl (Hrsg.): Deutsche Liederdichter des 13. Jahrhunderts. Band 2. Tübingen: Max Niemeyer, 1978.

## Um Spaweck
* Dem Wachsmut vu Kënzeg seng 19 Strophen am Codex Manesse
* Kleine Heidelberger Liederhandschrift A, fol. 30v-31 Wolfram von Eschenbach / Wachsmut von Künzingen
Toi (Lidd)

**Toi** ass e Lidd vun der irescher Sängerin Geraldine, komponéiert vum Bill Martin a Phil Coulter, mat engem Text vum Pierre Cour, Bill Martin a Phil Coulter, gesongen op Franséisch. Beim Eurovision Song Contest 1975 war et de Bäitrag vu Lëtzebuerg. Et koum, mat 84 Punkten, op déi 5. Plaz.

## Kuckt och
* Lëscht vun de lëtzebuergesche Bäiträg beim Eurovision Song Contest

## Um Spaweck
* D'Lidd op You Tube
* Den Text vum Lidd
Crème pâtissière

**Crème pâtissière** ass eng Eeërcrème, déi een a verschiddenen Zorte Pâtisserie verschafft, wéi z.&nbsp;B. Chou, Eclair, Salambo oder Millefeuille.

Si besteet aus Ee, Miel, Zocker a Mëllech, déi erhëtzt, geschloen an nees kal gi gelooss ginn. Gemenkerhand gëtt se mat Vanill parfüméiert, mä et kann een awer och Schockela, Kaffi, Karamell, Likör, asw. huelen.

D'Haaptvariante vun der Crème pâtissière sinn:
* Crème pâtissière + Meringue = Chiboustcrème
* Crème pâtissière + Crème fouettée = Diplomatecrème
* Crème pâtissière + Mandelcrème = Frangipane
* Crème pâtissière + Botter = Mousselinescrème

## Um Spaweck
Malcolm Roberts

De **Malcolm Roberts**, gebuer den 31. Mäerz 1944 zu Manchester, a gestuerwen de 7. Februar 2003 zu Addlestone, war e brittesche Sänger.

An den 1960er Jore war de Malcolm Roberts als Schauspiller a Musicalduersteller aktiv. Hien huet Haaptrollen an de Musicals *West Side Story* a *Maggie May* gespillt. Seng éischt Single, *Time Alone Will Tell* vun 1967 ass an d'UK-Charts komm. Och d'Lidder *May I have the next dream with you* (1968) a virun allem *Love is All* (1969) sinn Hitte ginn. Mat *Love is All* hat en 1969 e formidabelen Optrëtt beim *Festival International de Canção* zu Rio de Janeiro. Weider Optrëtt an Nord- a Südamerika waren d'Folleg dovun.

Hien huet Lëtzebuerg als Deel vun engem Sextett beim Eurovision Song Contest 1985 zu Göteborg vertrueden. Mam franséische Lidd "Children, Kinder, enfants" koum d'Grupp mat 37 Punkten op déi 13. Plaz.

1991 huet e bei der brittescher Virentscheedung vum Grand Prix Eurovision mat engem selwer geschriwwene Lidd *One Love* matgemaach ouni awer selektionéiert ze ginn.

De Malcolm Roberts ass 2003 duerch en Herzinfarkt no bei sengem Wunnuert gestuerwen.

## Kuckt och
* Eurovision Song Contest

## Um Spaweck
*Malcolm Roberts bei Discogs
*Biographie bei *menmedia.co.uk*
Eurovision Song Contest 1958

Den **3. Eurovision Song Contest** (offiziell de *Grand Prix Eurovision de la Chanson Européenne*), war den 12. Mäerz 1958 an Holland. Organiséiert gouf d'Eurovisioun dëst Joer an den *AVRO Studios* zu Hilversum. Moderatorin war d'Hannie Lips. 
Eng nei Natioun, Schweden, ass derbäikomm. Groussbritannien huet awer dëst Joer net matgemaach, dofir ass d'Gesamtzuel vun de Länner d'selwecht bliwwe wéi dat Joer virdrun.

1958 huet et sech agebiergert datt de Grand Prix ëmmer soll an deem Land ofgehale ginn dat am Joer virdru gewonnen hat.

D'Gewënnerinne vun de Virjoren, d'Lys Assia an d'Corry Brokken hunn 1958 och nees matgemaach. Fir Däitschland ass fir d'zweet Kéier d'Margot Hielscher ugetrueden.

D'Ofstëmmung gouf gemaach wéi dat Joer virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Hilversum iwwermëttelt.

Déi éischt Plaz krut de Vertrieder vu Frankräich André Claveau mat 3 Punkte Virsprong virum Lys Assia (Schwäiz). Déi drëtt Plaz krut den Domenico Modugno, dee fir Italien ugetruede war.

## Klassement

## Um Spaweck
* Eurovision.tv
* Eurovision.de
* diggiloo.net
Deep Sky

Ënner dem Begrëff **Deep Sky** (wiertlech: „déiwen Himmel“) ginn an der Amateurastronomie déijeeneg optesch observéiert Himmelskierper zesummegefaasst, déi baussenzeg vun eisem Sonnesystem sinn (also keng Asteroiden, Planéiten oder Koméiten), an déi och keng eenzel Stäre sinn. Zu hinnen zielen ënner anerem all Stärekéip, astronomesch Niwwelen a Galaxien.

Et gëtt keng Klassifizéierung vun Objeten am Zesummenhank mat hirer Distanz gemaach. Sou kënnen Deep-Sky-Objete relativ no (Messier 45: 430 Liichtjoer), oder och wäit ewech sinn (Messier 51: ongeféier 35 Mio. Liichtjoer).

## Observatioun
Déi visuell a fotografesch Observatioun vun Deep-Sky-Objeten ass bei den Amateurastronome staark beléift. E puer vun dësen Objete kënne scho mat bloussem A gesi ginn, zum Beispill den Andromedaniwwel, den oppene Stärekoup Messier 45, den Orionniwwel an de Kugelstärekoup Messier 22.

Fir eng visuell Observatioun vun Deep-Sky-Objete soll een awer optesch Instrumenter mat groussen Objektiver gebrauchen. Fir d'Observatioun sinn meeschtens kleng Vergréisserunge vu Virdeel, fir datt méiglechst vill Liicht an d'A kënnt. Et kann een dann natierlech d'Vergréisserung fir d'Detailobservatiounen unhiewen.

Vill Deep-Sky-Objete si scho mat einfachen opteschen Hëllefsmëttele wéi z.&nbsp;B. mat enger Spektiv ze kucken. Fir Detailobservatioune gebrauchen d'Hobbyastronome Spigelteleskopen.

## Geschicht
Verschidden Deep-Sky-Objete ware schonn an der Antiquitéit bekannt. Awer eréischt am 18. Joerhonnert, nodeem systematesch no Koméite gesicht gouf, war et wichteg ginn, déi niwweleg aner Himmelsobjete vun de Koméiten z'ënnerscheeden. De franséischen Astronom Charles Messier huet am 18. Joerhonnert d'Positioune vun 110 Objeten (Messier-Katalog) festgehalen. Zanterhier goufen ëmmer méi vun dësen Objete fonnt. 1888 huet den John Dreyer de bekannten New General Catalogue, an deem ronn 8.000 Objeten dra stinn, verfaasst.

Eng wichteg Duerchmusterung war d'Hubble Deep Field 1995, Hubble Deep Field South 1998, an d'Hubble Ultra Deep Field 2004, dat astronomescht Bild, dat bis dato dat wäitst Bild ass, dat jeemools am Beräich vum visuelle Liicht opgeholl gouf.

## Deep-Sky-Objeten
* Stärekéip
** Oppe Stärekéip
** Kugelstärekéip
* Astronomesch Niwwel
** Emissiounsniwwel
** Reflexiounsniwwel
** Donkelniwwel
** Planetaresch Niwwel
* Galaxien

## Kuckt och

* Hubble Ultra Deep Field
* Lëscht vun Deep-Sky-Objeten

## Literatur
* Erich Karkoschka: Atlas für Himmelsbeobachter; Kosmos Verlag, ISBN 3-440-05867-0
* Jäger, Steinicke, Wulfrath: Einführung in die visuelle Deep-Sky Beobachtung; VdS-Fachgruppe „Visuelle Deep-Sky-Beobachtung“
* Wolfgang Steinicke et al: Praxishandbuch Deep Sky; Kosmos Verlag, ISBN 3-440-09779-X

## Um Spaweck
* Fachgruppe „Visuelle Deep-Sky-Beobachtung“ der Vereinigung der Sternfreunde e.&nbsp;V. (VdS)
* www.schweifstern.de - Amateurfotoe vun Deep-Sky-Objeten a Koméiten
*  Komplette NGC und Messier Datenbank 
* Deepsky Datenbank Sicht a filtert och fir Ufänger observéierbar Deepsky Objete
Eurovision Song Contest 1959

De **4. Eurovision Song Contest** (offiziell de *Grand Prix Eurovision de la Chanson Européenne*), war den 11. Mäerz 1959 a Frankräich. Organiséiert gouf d'Eurovisioun dat Joer am *Palais des Festivals* zu Cannes. Presantatrice war d'Jacqueline Joubert.

Eng nei Natioun, Monaco, war derbäikomm. Groussbritannien huet dat Joer och nees matgemaach, Lëtzebuerg huet awer eng Paus ageluecht. D'Zuel vun de Länner ass dofir op 11 eropgaangen.

De Vertrieder vun Italien, den Domenico Modugno, war och dat Joer virdru schonn derbäi.

Als nei Reegel fir ofzestëmme koum derbäi datt an den nationale Jurye keng Museksexperte méi erlaabt waren. Et gouf awer ofgestëmmt wéi dat Joer virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Cannes iwwermëttelt.

Déi éischt Plaz krut d'Vertriederin vun Holland, d'Teddy Scholten mat 5 Punkte Virsprong virum Pearl Carr an Teddy Johnson (Groussbritannien). Déi drëtt Plaz krut de Jean Philippe, dee fir Frankräich ugetruede war.

## Klassement

## Um Spaweck
* Eurovision.tv
* Eurovision.de
* diggiloo.net
NGC 4438

Den **NGC 4438** ass eng lënsefërmeg Galaxie am Stärebild Virgo déi ongeféier 52 Millioune Liichtjoer vun der Äerd ewech ass. Den NGC 4438 interagéiert mat der Galaxie NGC 4435, déi ronn 100.000 Liichtjoer ewech ass. Astronomen huelen un, datt déi béid viru ronn 100 Millioune Joer op enger Distanz vu 16.000 Liichtjoer laanschtenee gerannt sinn.

Den NGC 4438 gehéiert zu der sougenannter Markarjan-Ketten, eng Grupp vu Galaxien an engem Gebitt vu ronn 1,5 Grad Duerchmiesser.

Den NGC&nbsp;4438 gouf den 8. Abrëll 1784 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
* Hubble-Weltraumteleskop
* Astronews
* GoBlack
* Chandra
* NOAO
Seborga

**Seborga** ass eng kleng Gemeng an der Regioun Ligurien am Nordweste vun Italien, no bei der franséischer Grenz. Déi ronn 300 Awunner liewen haaptsächlech vum Tourismus an der Landwirtschaft (Oliven a Blummen).

Bekannt ass d'Uertschaft duerch d'Proklamatioun vum onofhängege *Fürstentum Seborga* am Joer 1993.

## Fotosalbum vu Seborga

Fichier:Seborga1.jpg|Palais vum Fürstentum
Fichier:Seborga2.jpg|Kierch vum Hl. Martin
Fichier:Seborga scorcio del borgo.png|Typesch enk Gaass
Fichier:Seborga_Coin_-_Arms.JPG|Neie Luigino(15 Centesimi)


## Um Spaweck

* Offiziell Säit vu Seborga
Benjamin Markarjan

De **Benjamin Markarjan**, gebuer den 29. November 1913 zu Schulawer, haut Schahumjan a Georgien, a gestuerwen den 29. September 1985, war en armeeneschen Astrophysiker.

De Markarjan huet vun 1946 un am Byurakan-Observatoire geschafft an Theorien iwwer d'Stäregenesis, Galaxiëkéip a Superkéip opgestallt. Allgemeng huet hie sech mat Stärenassociatioune befaasst an den éischte systematesche Katalog mat O-Associatioune publizéiert. Fir déi Aarbechte krut hien 1950 zesumme mam Viktor Hambarzumjan de Stalinpräis.

An den 1960er Joren huet hien eng Grupp vu Galaxië mat aktive Kären, déi e besonnesch hellt, blot Liicht mat engem héijen UV-Kontinuum aus dem Zentrum ofginn (Seyfertgalaxien, Blasaren a Quasaren) intensiv observéiert. Hien huet sou Objeten an engem Katalog zesummegefaasst, deen haut den Numm *Markarjan-Katalog* huet a ronn 1500 Objete faasst.

An den 1970er Joren huet hien en ettlech Galaxië vum Virgo-Galaxiëkoup observéiert, déi spéider den Numm Markarjan-Kette kruten.

## Kuckt och

* Lëscht vun astronomesche Katalogen

## Um Spaweck
*  Biographie von Benjamin Markarjan
* Lëscht mat Literatur vum Markarjan an iwwer Markarjan-Galaxien
* De Markarjan-Katalog bei VizieR
Mousselinescrème

Eng **Mousselinescrème** ass eng Mëschung vu Crème pâtissière mat Botter.

Si besteet deemno aus Zocker, Eeër a Miel, déi gutt vermëscht ginn, an op déi da kache Mëllech geschott gëtt, an dann ënner stännegem Réieren op staarker Flam agedéckst gëtt. Nodeem datt dës Crème pâtissière nees ofgekillt ass gëtt mëlle Botter drënnergeklappt.

Et kann ee s'a Pâtisserie verschaffen, wéi z.&nbsp;B. Chou, Millefeuille oder Fraisier.
Fraisier

**Fraisier** ass eng franséisch Pâtisserie aus Äerdbier, Biscuitsdeeg a Mousselinescrème.

D'Äerdbier gëtt an zwou Hallschente geschnidden, a mat de Schnëttkanten no baussen an eng Form gestallt. Bannendra kënnt tëscht zwou Loe Biscuitsdeeg d'Mousselinescrème (eventuell mat klenggeschniddenem Äerdbier). Den Ofschloss mécht nach e bësse Mousselinescrème op déi meeschtens eng reng Schicht rosa Marzipan kënnt.

De Fraisier ass net mat engem Äerdbierskuch oder mat Äerdbierstaart ze verwiesselen.

## Um Spaweck
* Rezept
Pierre Gamarra

De **Pierre Gamarra**, gebuer den 10. Juli 1919 zu Toulouse, a gestuerwen den 20. Mee 2009 zu Argenteuil, war e franséischen Auteur.
## Säi Liewen
Dem Pierre Gamarra seng Famill staamt aus dem spuenesche Baskeland an aus dem franséische Languedoc. Hie war fir d'eischt Schoulmeeschter, duerno Journalist a virun allem en Auteur vu Romaner, e Poet a Literaturkritiker. Hien huet och Essaien an Theaterstécker geschriwwen.
Am Joer 1948 huet hien den internationale Charles-Veillon-Präis fir säi Roman *La Maison de Feu* kritt. 
Vun 1951 u schafft en un der Redaktioun vun der Literaturzäitschreft *Europe* mat, a vun 1974 un, gouf e Chefredakter vun där Zäitschreft.

Dem Pierre Gamarra säi Wierk fir Kanner gëtt haut dacks an de franséische Schoule geléiert.

## Wichtegst Wierker
* *Mon Cartable*
* *La Mouche et la Crème*
* *Le Maître d'École*
* *La Maison de feu*
Pâtisserie

Mat **Pâtisserie** bezeechent ee souwuel eng bestëmmt Zort kulinaresch Preparatiounen aus dem Beräich vun der Zockerbäckerei, wéi och de Buttek an dem se verkaaft ginn.

Pâtisseriesprodukter sinn éischter séiss a kënne sech a klenge Portioune wéi Mëtschen, Kichelcher, Petit-fouren, Täertercher, oder a grousse Portioune wéi Taarten a Kuche presentéieren.

Si besti meeschtens aus Zocker, Miel, Eeër (dacks gëtt den Dueder an d'Eewäiss getrennt) a Fett (Botter, Margarinn oder Ueleg).

Och wann een dacks déi selwecht Bestanddeeler erëmfënnt, sou ënnerscheet sech déi Abberzuel vu Pâtisserie dach fundamental, duerch déi verschidde Preparatiounsmethoden an d'Relatioun vun de Quantitéiten zoueneen.

E puer Basisrezepter loosse sech och op eng sëllege Manéiere kombinéieren:
* Deeg
** Sanddeeg
** Mierfdeeg
** Biscuitsdeeg
** Bliederdeeg
** Branddeeg
* Crème
** Crème pâtissière
** Bottercrème
** Eeërcrème
** Bayeresch Crème
** Schlagsan

Donieft kann een och nach Friichten, Nëss, Kakao a Schockela an der Pâtisserie verschaffen, a se mat Vanill oder Spirituosen aromatiséieren.

Als Dreifmëttel gi Bakpolver, Hief oder Soda geholl, e puer Deegaarte kommen awer och ouni aus, an anerer verlaangen eng laang Knietzäit fir datt de Gluten sech am Miel entfale kann.

## Um Spaweck
Markarjan-Ketten

D**'Markarjan-Ketten** ass eng Usammlung vu Galaxien am Virgo-Koup, déi d'Form vun engem liicht gebéite Bou huet. Si ass nom Astrophysiker Benjamin Markarjan genannt, deen de Koup an den 1970er Joren intensiv observéiert hat.

Zu der Markarjan-Kette gehéieren am enke Sënn d'Galaxien M 84 (NGC 4374), M 86 (NGC 4406), NGC 4435, NGC 4438, NGC 4461, NGC 4473 an den NGC 4477. Vu verschiddenen Auteure gëtt och den NGC 4458 dozougerechent.

Ausser dem NGC 4406, deen op d'Äerd mat enger Radialvitess vun ongeféier 244 Kilometer/Sekonn zoukënnt, verlagere sech déi aner Galaxië mat enger Vitess vu 70 bis 2200 Kilometer/Sekonn vun der Äerd ewech.

## Astronomesch Daten

D'Galaxië vun der Markarjan-Kette leien an engem Beräich mat den Himmelskoordinaten ëm d'Rektaszensioun 12h&nbsp;28m an d'Deklinatioun +13°&nbsp;10′, d'Ausdehnung ass ongeféier 1,5&nbsp;Grad.

## Kuckt och

## Um Spaweck
* Foto vun der Markarjan Ketten
Haine (Baach)

D**'Haine** ass eng besser Baach an der belscher Provënz Hainaut an am franséischen Nord. D'Baach huet der fréierer Grofschaft Hainaut an der haiteger Provënz den Numm ginn.

Se huet hir Quell op enger Héicht vun 179 Meter an der Gemeng Anderlues a leeft zu Condé-sur-l'Escaut op enger Héicht vu 16 Meter an d'Schelde. A Frankräich heescht se *Hayne*.

## Kuckt och
* Lëscht vun de belsche Waasserleef
Eurovision Song Contest 1960

De **5. Eurovision Song Contest** (offiziell den *Eurovision Song Contest Grand Prix*), war den 29. Mäerz 1960 a Groussbritannien. Organiséiert gouf d'Eurovisioun dat Joer am *Royal Festival Hall* zu London. Presantatrice war d'Katie Boyle. D'Eurovision ass zu London organiséiert ginn, obwuel am Fong Holland un der Rei gewiescht wier well et dat Joer virdru gewonnen hat. Well d'Hollänner awer net sou kuerz hannerenee wollten d'Organisatioun iwwerhuelen, ass decidéiert ginn de Grand Prix zu London ofzehalen.

Eng nei Natioun, Norwegen, war derbäikomm. Lëtzebuerg hat dat Joer och nees matgemaach, nodeem et dat Joer virdrun eng Paus ageluecht hat. D'Zuel vun de Länner ass dofir op 13 eropgaangen.

Et gouf ofgestëmmt wéi déi Jore virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Cannes iwwermëttelt.

Déi éischt Plaz krut d'Vertriederin vu Frankräich, d'Jacqueline Boyer mat 7 Punkte Virsprong virum Bryan Johnson (Groussbritannien). Déi drëtt Plaz krut de François Deguelt, dee fir Monaco ugetruede war.

## Klassement

## Um Spaweck
* Eurovision.tv
* Eurovision.de
* diggiloo.net
Sport Club Corinthians Paulista

De **Sport Club Corinthians Paulista** ass e brasilianesche Foussballveräin zu São Paulo. De Veräi gouf 1910 gegrënnt. En huet fënnefmol de brasilianesche Foussballchampionnat gewonnen, fir d'lescht 2017. Op internationalem Plang huet en am Joer 2000 d'FIFA Klubweltmeeschterschaft gewonnen.

## Palmarès
* **[[Staatsmeeschterschaft vu São Paulo]]:** drëssegmol
** **1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009, 2013, 2017, 2018 e 2019**
* **Brasilianesch Meeschterschaft**: siwemol
** 1990, 1998, 1999, 2005, 2011, 2015, 2017
* **Brasilianesch Coupe**: 3-mol
** 1995, 2002, 2009
* **Brasilianesche Supercup**: 1-mol
** 1991
* **FIFA Klubweltmeeschterschaft**: 2-mol
** 2000, 2012
* **Copa Libertadores**: 1-mol
** 2012
* **Recopa Sul Americana:** 1-mol
** 2013

= Stadionen =

### '''ARENA CORINTHIANS'''
**Arena Corinthians** ass e Fussballstadion an der Gemeng São Paulo, Brasilien. Besëtz vum Sport Club Corinthians Paulista, seng Kapazitéit ass 49,205 Sëtzer, wouduerch et den 13. gréisste Stadion a Brasilien ass.

D'Arena huet den 18. Mee 2014 offiziell opgemaach.

Et war d'Plaz fir d'2014 FIFA Weltmeeschterschaft.

### '''PACAEMBU'''
**Paulo Machado de Carvalho Municipal Stadium**, besser bekannt als **Estádio do Pacaembu**, gouf an den 1940er Joren opgemaach mat enger Kapazitéit fir 70.000 Zuschauer an gouf zu där Zäit als de modernste Stadion a Südamerika ugesinn.

De Stadion gouf 1998 vum **CONDEPHAAT** opgelëscht an huet de Moment nëmmen 37.730 Zuschauer.

De Stadion war d'Bün fir den **2012 Copa Libertadores** Titel, an deem **Sport Club Corinthians Paulista** Champion gouf.

## Um Spaweck
 Offiziell Websäit vu Corinthians
Eurovision Song Contest 1961

De **6. Eurovision Song Contest** (offiziell den *Grand Prix Eurovision de la Chanson Européenne*), war den 18. Mäerz 1961 a Frankräich. Organiséiert gouf d'Eurovisioun dat Joer am *Palais des Festival* zu Cannes. Presantatrice war wéi schonn 1959 d'Jacqueline Joubert.

Dräi nei Natiounen, Finnland, Spuenien a Jugoslawien waren derbäikomm. D'Zuel vun de Länner ass dofir op 16 eropgaangen.

De Grand Prix ass fir d'éischt um Samschdegowend ofgehale ginn, deen Dag wou en och an deenen nächste Joerzéngte sollt bleiwen.

Et gouf ofgestëmmt wéi déi Jore virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Cannes iwwermëttelt.

Déi éischt Plaz krut de Vertrieder vu Lëtzebuerg, de Jean-Claude Pascal mat 6 Punkte Virsprong virum Grupp The Allisons (Groussbritannien). Déi drëtt Plaz krut d'Franca di Rienzo, déi fir d'Schwäiz ugetruede war.

## Klassement

## Um Spaweck
* Eurovision.tv
* Eurovision.de
* diggiloo.net
* Eurovision Song Contest 1961 auf esc-history.com
Nationalstrooss 6

D**'Nationalstrooss 6** oder **N6**, och nach **Areler Strooss** genannt, ass eng lëtzebuergesch Nationalstrooss am Kanton Lëtzebuerg an am Kanton Capellen. Si féiert vun der Stad Lëtzebuerg op déi belsch Grenz, wou se tëscht Stengefort a Rosenberg Uschloss un déi belsch Nationale 4 huet.

An der Stad huet se hiren Ufank op der Kräizung vun der N7, déi do *[[Boulevard Royal]]* heescht, an der Groussgaass.

Op den éischte 450 Meter bis op d'Stäreplaz heescht se *[[Avenue Émile-Reuter]]*, déi fréier Arsenalstrooss. Duerno heescht se bis op d'belsch Grenz déi ganzen Zäit *Route d'Arlon*, mat Ausnam vun engem Stéck vu ronn engem Kilometer zu Stengefort, vun der Kräizung mat der *Rue Randlingen* bis op Kräizung mat der *Rue de Hobscheid* wou se *Rue de Luxembourg* heescht.

Si ass am Ganze 17,7 Kilometer laang a gehéiert op der ganzer Längt zu der Voie de la Liberté.

## Entwécklung vun der N6

* D'Strooss Lëtzebuerg - Stengefort besteet zanter 1843. Se gouf deemools als „Areler Strooss“ bezeechent a war en Deel vun der fréierer belscher *Grande route de deuxième classe* Nr 3, déi vu Bréissel op Tréier gelaf ass;
* An den 1950er Joren ass d'Europastrooss E9 (Amsterdam - Genua) vun Arel aus zu Stengefort an d'Land komm an ass iwwer den Tracé vun der N6 bis an d'Stad gelaf. Vun do aus goung se iwwer d'N3 virun a Richtung Fréiseng - Diddenuewen;
* Mam Ëmklasséierungsgesetz vun 1958 iwwer verschidden Deeler vum staatleche Stroossereseau sinn déi fréier Chemin reprisen CR162 Lëtzebuerg - Kockelscheier - Beetebuerg - Diddeleng an CR166 Diddeleng - Keel - Esch en eng Nationalstrooss klasséiert ginn, déi op der ganzer Längt d'Stroossennummer N6 krut. D'Streck Stengefort - Stad - Fréiseng gouf just nach als E9 gefouert;
*Ëm 1970 ass d'Streck vun der E9 an E25 ëmgedeeft ginn. Ongeféier déi Zäit gouf d'Strooss um Wandhaff gutt 110 m. méi südlech verluecht an d'Kräizung mat der N13 gouf nei amenagéiert. Méi spéit (Enn vun den 1990er Joren) gouf dës Kräizung mat engem Rond-point ersat;
*Mat der Ouverture vun der A6 Enn 70er / uganks 80er leeft d'E25 zanterhier iwwer d'Autobunn, d'Nationalstrooss krut hir ursprénglech Nummer N6 nees zeréck;
*Mam Gesetz vum 15. Dezember 2021 iwwert d'Reklassement vum Stroossereseau sinn op der Cap verschidden Deeler (am Ganze 793 m) vun der fréierer N6 a Gemengeplazen deklasséiert ginn.

## Biller

Fichier:Fly-over-Brücke Bartringen 03.jpg|D'Fly-over-Bréck zu Bartreng iwwer d'N6
Fichier:N 6 Capellen.JPG|D'N6 am westlechen Agank vu Capellen
Fichier:Luxembourg Steinfort LB frontier.jpg|De Wupp vun der N6, mat de fréieren Douaneshaisercher
Fichier:Capellen Voie de la Liberté N6 40 Parc d'Activités (101).jpg|*[[Voie de la Liberté]]*-Kilometersteen op der Cap


## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Dan Spogen

Den **Dan Spogen**, gebuer den 30. Mäerz 1980, ass e lëtzebuergesche Radiosspeaker an Televisiouns-Moderateur.

Bei RTL Radio Lëtzebuerg moderéiert hien ë.&nbsp;a. d'Sendungen *Spogen vs. Biver* an - zesumme mam Michelle Reiter - de *Wecker*. Op der Tëlee presentéiert hie bei RTL Télé Lëtzebuerg d'Sendungen *20vir - Planet Magazin*, *Picobello*, *Famillenduell* an *RTL Kichen - Kachduell*.

Hie war am Lycée du Nord an huet eng *13<sup>e</sup> Commerce et Gestion* gemaach. Hien ass e fréiere Foussballspiller an huet ë.&nbsp;a. beim FC Wolz 71 (Saison 2002/2003), beim Racing (2006/2007) a bei der Union Sportive Hueschtert (2010/2011) am Mëttelfeld gespillt.

De Spogen hat eng Cameo-Roll als *Polizist Rolf* am Film *[[Autobahnraser]]* (2004) an 2015 am Andy Bausch sengem ''Faustino: One Man Show''. Hie war och Spriecher am Lauschterspill D'Fuesent vun den Déieren (2003).
Olivier Catani

Den **Olivier Catani** ass e lëtzebuergeschen Televisiounsmoderateur bei RTL Télé Lëtzebuerg, wou hien d'Sendungen *de Magazin, Live Planet People, PISA de Wëssensmagazin* an *Take Off* presentéiert..

Hien ass zu Jonglënster opgewuess an an de Lycée classique d'Echternach gaangen. Op der Universitéit zu Freiburg im Breisgau huet hie Geographie a Sportswëssenschaft studéiert. No sengem Studium huet hien e Stage beim däitschen RTL gemaach an duerno e Mount laang Showen am Europapark zu Rust moderéiert.

Den Olivier Catani huet 2012 an enger Episod vun der Sitcom *[[Comeback (Sitcom)|Comeback]]* matgespillt.
Mierfdeeg

**Mierfdeeg**, och **Knieddeeg**, ass eng Zort Deeg dee fest ass. E geet net op, well gemenkerhand keen Dreifmëttel drakënnt, op d'mannst net wann den Deeg dënn ausgerullt gëtt.

Als éischt gëtt Fett (Botter, Margarine oder Schmalz) mam Miel verkniet, an enger Proportioun 1:2. Doduerch kritt de Mielstëbs eng kleng Fettschicht an entwéckelt manner Gluten. Et däerf een awer och net ze laang knieden, well soss zitt sech dat bësse Gluten wat sech awer bilt an d'Längt an den Deeg gëtt haart, amplaz liicht a brécheg.

Wann den Deeg net neutral oder gehäerzt, mä séiss sollt ginn, da kann ee par Rapport zum Miel en Drëttel Zocker mat drënnerginn.

Duerno gëtt den Deeg duerch e bësse kal Flëssegkeet gebonnen, dat ka Waasser oder Mëllech sinn, heiansdo ass och en Ee mat dobäi.

Mierfdeeg gëtt geholl fir Kichelcher a Quichen. Als Stabiliséierung vum Buedem kënnt en och a verschidde Kuchen.
Jacques Missy

De ** Jacques Missy**, gebuer den 1. Januar 1810 am Gronn, an der Stad Lëtzebuerg, a gestuerwen de 25. Abrëll 1868 an der Abtei Notre-Dame vun Oelenberg, war e lëtzebuergesche Geeschtlechen.

De Jacques Missy krut säin “diplôme de maturité” am Joer 1829. Den 1. September 1833 ass hien zum Priister geweit ginn. Duerno war hie Kaploun zu Mellier an der Belsch, dann zu Réiden op der Atert a vum 26. Juli 1836 zu Dikrech, wou hien zu gläicher Zäit och Professer am Dikrecher Progymnase ginn ass.

Den 18. Oktober 1841 gouf de Missy Direkter vum Iechternacher Progymnase, e Posten, deen hien den 20. Abrëll 1854 opginn huet. De 15. Mee 1854 gouf hie Paschtouer zu Schwéidsbeng. Den 12. Dezember 1856 ass hien an der d'Abtei Notre-Dame vun Oelenberg, an der Gemeng Reiningue am Elsass, an den Trappistenuerden, agetrueden.

## Publikatiounen

* *Ein Wort über das Echternacher Progymnasium.* In: Programm herausgegeben am Schlusse des Schuljahres 1841-1842. Königlich-Grossherzogliches Progymnasium zu Echternach, 1842, S. 3-7.
* *Gedanken über Unterricht und Erziehung.* In: Programm herausgegeben am Schlusse des Schuljahres 1848-1849. Königlich-Grossherzogliche Mittlere und Gewerbschule in Echternach, 1849, S. I-XII.
Eurovision Song Contest 1962

De **7. Eurovision Song Contest** (offiziell den *Grand Prix Eurovision de la Chanson Européenne*), war den 18. Mäerz 1962 zu Lëtzebuerg. Organiséiert gouf d'Eurovisioun dat Joer an der *[[Villa Louvigny]]* zu Lëtzebuerg. Presantatrice war d'Mireille Delannoy.

Et si keng Ännerunge gi bei de Länner déi matgemaach hunn. Dofir ass d'Zuel vun de Länner bei 16 bliwwen.

De Fud Leclerc aus der Belsch huet fir déi véiert Kéier matgemaach, koum awer just op déi lescht Plaz.

Dat däitscht Lidd *Zwei kleine Italiener* ass e grousse kommerziellen Erfolleg fir d'Sängerin Cornelia Froboess ginn, obwuel et nëmmen déi sechst Plaz erreecht hat.

Et ass nees eng Ännerung gi bei der Ofstëmmung: An all Land souzen 10 Jurysmemberen, déi jeeweils 3, 2 an 1 Stëmm ze verginn haten. D'Resultater goufen telefonesch an ëffentlech op Lëtzebuerg iwwermëttelt.

Déi éischt Plaz krut d'Vertriederin vu Frankräich, d'Isabelle Aubret mat 13 Punkte Virsprong virum François Deguelt (Monaco). Déi drëtt Plaz krut de Camillo Felgen, dee fir d'Lëtzebuerg ugetruede war.

## Klassement

## Um Spaweck
* Eurovision.tv
* Eurovision.de
* diggiloo.net
IC 349

Den **IC 349**, och **Barnard Merope-Niwwel** (engl. *Barnard's Merope Nebula*) genannt, ass e Reflexiounsniwwel an de Plejaden.

E gouf 1890 vum Edward Barnard entdeckt. Den Niwwel gëtt vum Stär Merope beliicht, deen nëmmen 0,06 Liichtjoer (30") ewech steet.

Den IC&nbsp;349 ass keen Iwwerrescht vum Niwwel aus deem de Merope entstane war, mä eng interstellar Stëbswolkek, déi de Stär passéiert a vun deem senger Stralung verformt gëtt.

## Literatur
* Herbig, G. H.; Simon, T.: „Barnard's Merope Nebula Revisited: New Observational Results“; in: The Astronomical Journal, Vol.&nbsp;121, Issue&nbsp;6, S.&nbsp;3138ff. (2001)
* Barentine, J. C.; Esquerdo, Gilbert A.: „Barnard's Merope Nebula (IC&nbsp;349): an Interstellar Interloper“; in: The Astronomical Journal, Vol.&nbsp;117, Issue&nbsp;3, S.&nbsp;1402ff. (1999)
* Herbig, G. H.: „IC&nbsp;349: Barnard's Merope Nebula“; in: The Astronomical Journal, Vol.&nbsp;111, S.&nbsp;1241ff. (1996)

## Kuckt och

## Um Spaweck
* http://www.seds.org/messier/more/m045_i349.html
Mathias Thill (Vëlossportler)

De **Mathias Thill**, gebuer de 24. Oktober 1898, war e lëtzebuergesche Vëlossportler.

## Palmarès
### 1918
* 2. vum Grand Prix François Faber
* 1. bei den nationale Meeschterschaften am Vëlosspport op der Strooss an der Kategorie Independants
Dorsa Mawson

D**'Dorsa Mawson** sinn eng ongeféier 140&nbsp;km laang Grupp vun Dorsa um Äerdmound. Si gouf 1979 nom australeschen Antarktisfuerscher Douglas Mawson genannt. Déi mëttel Koordinate sinn 8° S / 52° O. 
## Kuckt och

* Lëscht vu Bierger um Äerdmound

## Um Spaweck
•	Dorsa Mawson op The-Moon Wiki
Dorsum Niggli

Den **Dorsum Niggli** ass en Dorsum um Äerdmound. E gouf 1976 nom Schwäizer Geowëssenschaftler Paul Niggli genannt. Déi mëttel Koordinate vum Dorsum Niggli sinn 29° N / 52° W. En ass ongeféier 50&nbsp;km laang.

## Kuckt och

* Lëscht vu Bierger um Äerdmound

## Um Spaweck
* Dorsum Niggli op The-Moon Wiki
Eurovision Song Contest 1963

Den **8. Eurovision Song Contest** (offiziell den *Eurovision Song Contest Grand Prix*), war den 23. Mäerz 1963 zu London. Organiséiert gouf d'Eurovisioun dat Joer am *[[BBC TV Centre]]* zu London. Presantatrice war fir déi zweet Kéier d'Katie Boyle. Eigentlich wier Frankräich un der Rei gewiescht mat der Organisatioun, awer si haten de Grand Prix eréischt 1959 an 1961 zu Cannes organiséiert an dofir hu se un d'Britten ofginn.

Et si keng Ännerunge gi bei de Länner déi matgemaach hunn. Dofir ass d'Zuel vun de Länner bei 16 bliwwen.

Et sinn nees Ännerunge gi bei der Ofstëmmung: An all Land souzen 20 Jurysmemberen, déi jeeweils 5, 4, 3, 2 an 1 Stëmm ze verginn haten. D'Resultater goufen telefonesch an ëffentlech op London iwwermëttelt.

Beim Iwwermëttele vun de Punkte sinn et e puer Problemer ginn, well Norwegen beim Opruffen nach net ganz fäerdeg mam Ausrechne vun de Punkte war. Se hunn dofir gefrot fir als Lescht nach eng Kéier un d'Rei ze kommen. De Spriecher huet awer an der Panik en Tëscheresultat ginn, dat hie séier zesummegerechent hat aus de Punkten déi schonn do waren. Zum Schluss vun der Sendung goufen dunn déi definitiv Punkte virgelies an et ass opgefall, datt et Ännerunge gi sinn géintiwwer deem wat virdru scho gesot gouf. Duerch déi Ännerungen huet dunn Dänemark gewonnen an d'Schwäiz koum ganz knapps op déi zweet Plaz.

Déi éischt Plaz kruten d'Vertrieder vu Dänemark, d'Grethe & Jørgen Ingmann mat 2 Punkte Virsprong virum Esther Ofarim (Schwäiz). Déi drëtt Plaz krut den Emilio Pericoli, dee fir Italien ugetruede war.

## Klassement

## Um Spaweck
* Eurovisison.tv
* Eurovision.de
* diggiloo.net
IC 2118

Den **[[Index-Katalog|IC]] 2118**, gëtt wéinst senger Form och **Hexekappniwwel** genannt, an ass e Reflexiounsniwwel am Stärebild Eridanus. Am NGC Katalog huet en d'Nummer 1909.

E gëtt vum Rigel, dem hellste Stär am Stärebild Orion, un d'Liichte bruecht. Den Niwwel gesäit blo aus, well seng reng Stëbsdeelercher Blo méi effektiv reflektéiere kënne wéi Rout.

## Kuckt och

## Um Spaweck
* Hexekappniwwel
Mathias Thill

Et gëtt e puer Persoune mam Numm **Mathias Thill**:

* e Vëlossportler, kuckt: Mathias Thill (Vëlossportler),
* e Botaniker, kuckt: Mathias Thill (Botaniker).
Stadius (Moundkrater)

De **Stadius** ass e 64&nbsp;km groussen, staark erodéierte Moundkrater um Westrand vum Sinus Aestuum, no bei der Mëtt vun der äerdzougedréiter Äerdmoundsäit. Den exakt kreesfërmege Kraterrampli gouf bei der Mareformung mat basalteschem Lava iwwerschwemmt, soudatt nëmmen nach en halleffäerdege Rank vun e puer 100 Meter Héicht steet ("Geeschterkrater").
* Selenographesch Koordinaten 10.5 Nord, 13.7° West
* genannt nom belsche Mathematiker an Astronom Johannes Stadius (1527-1579).

An der Noperschaft läit nërdlech de Grousskrater Eratosthenes a westlech de jonke Rankbierg Copernicus, deem säin Aschlagkierper e puer kettefërmeg opgereite Sekundärkrater nërdlech vum Stadius verursaacht hat.

## [[Niewekrater]]en

## Literatur
* Antonin Rükl: *Mond, Mars, Venus. Taschenatlas der erdnächsten Himmelskörper*. Artaria-Verlag, Prag 1977, S. 138f

## Um Spaweck
* Full Moon Atlas (interaktiv) Sektioun D3, Copernicus, Stadius an Eratosthenes
Nico Ney

Den **Nico Ney**, gebuer den 19. August 1956, ass e fréiere lëtzebuergesche Vëlossportler.

## Palmarès
### 1973
* 1. bei den nationale Meeschterschaften am Vëlossport op der Strooss an der Kategorie Amateuren.

### 1974
* 3. bei den nationale Meeschterschaften am Vëlossport op der Strooss an der Kategorie Amateuren.

### 1975
* 1. bei den nationale Meeschterschaften am Vëlossport op der Strooss an der Kategorie Junioren.

### 1976
* 41. op de Cyclo-Cross Weltmeeschterschaften an der Kategorie Amateuren.

### 1977
* 1. bei den nationale Meeschterschaften am Cyclo-Cross an der Kategorie Amateuren
* 3. bei den nationale Meeschterschaften am Cyclo-Cross an der Kategorie Elite
* 37. op de Cyclo-Cross Weltmeeschterschaften an der Kategorie Amateuren.

### 1979
* 1. bei den nationale Meeschterschaften am Vëlossport op der Strooss an der Kategorie Amateuren

### 1980
* 2. bei den nationale Meeschterschaften am Cyclo-Cross an der Kategorie Amateuren 
* 43. op de Cyclo-Cross Weltmeeschterschaften an der Kategorie Amateuren.

### 1981
* 1. am Generalklassement vum Grand Prix François Faber
* 3. bei den nationale Meeschterschaften am Cyclo-Cross an der Kategorie Amateuren
* 3. bei den nationale Meeschterschaften am Cyclo-Cross an der Kategorie Elite
* 1. bei den nationale Meeschterschaften am Vëlossport op der Strooss an der Kategorie Amateuren

### 1982
* 1. bei den nationale Meeschterschaften am Cyclo-Cross an der Kategorie Amateuren
* 3. bei den nationale Meeschterschaften am Cyclo-Cross an der Kategorie Elite

### 1984
* 1. bei den nationale Meeschterschaften am Cyclo-Cross an der Kategorie Amateuren
* 2. bei den nationale Meeschterschaften am Cyclo-Cross an der Kategorie Elite

### 1986
* 2. bei den nationale Meeschterschaften am Cyclo-Cross an der Kategorie Elite
* 15. op de Cyclo-Cross Weltmeeschterschaften an der Kategorie Elite.
## Kuckt och
Gilbert Schmartz

De **Gilbert Schmartz**, gebuer den 22. Oktober 1937 zu Keel, ass e fréiere lëtzebuergesche Vëlossportler.

## Palmarès
### 1958
* 3. bei den nationale Meeschterschaften am Cyclo-Cross an der Kategorie Elite.

### 1959
* 3. bei den nationale Meeschterschaften am Cyclo-Cross an der Kategorie Elite
* 23. op de Cyclo-Cross Weltmeeschterschaften an der Kategorie Elite.

### 1960
* 3. bei den nationale Meeschterschaften am Cyclo-Cross an der Kategorie Elite

### 1961
* 23. op de Cyclo-Cross Weltmeeschterschaften an der Kategorie Elite.

### 1964
* 2. bei den nationale Meeschterschaften am Cyclo-Cross an der Kategorie Elite
* 40. op de Cyclo-Cross Weltmeeschterschaften an der Kategorie Elite.

### 1965
* 2. bei den nationale Meeschterschaften am Cyclo-Cross an der Kategorie Elite
* 38. op de Cyclo-Cross Weltmeeschterschaften an der Kategorie Elite.

### 1966
* 1. bei den nationale Meeschterschaften am Cyclo-Cross an der Kategorie Elite
Eratosthenes (Moundkrater)

Den **Eratosthenes** ass e groussen an déiwe Moundkrater eppes méi nordwestlech vun der visueller Äerdmoundmëtt. Hie läit am Iwwergank tëscht dem Basaltbecke vum Mare Imbrium an dem Sinus Aestuum a markéiert d'Westend vun de Apenninebierger.
An der Lunarer Zäitskala gouf déi längst a stabilst Epoch – d'eratosthenesch Period – no dësem Krater genannt. Si hat mat sengem Aschlag virun 3,15 Milliarde Joren ugefaangen an hat virun 1,0 Mrd. Joren opgehalen.

Den Eratosthenes huet schaarf definéiert, rankfërmeg Kraterramplien, deenen hir héich Bannesäit terrassenaarteg gegliddert ass. De Kraterbuedem ass net glat an huet dräi Zentralbierger. Bei Vollmound sinn e puer Strale vum noen, méi jonke Rankbierg Kopernikus ze gesinn.

## Um Spaweck
* Moundkaart Nr.58: De Krater Eratosthenes läit uewe riets
* Eratosthenes Astrogeology Science Center
* Full Moon Atlas (interaktiv) Sektioun D3, Eratosthenes a Copernicus 
* Eratosthenes Digital Lunar Orbiter Photographic Atlas of the Moon
Eurovision Song Contest 1964

Den **9. Eurovision Song Contest** (offiziell de *Grand Prix Eurovision *), war den 21. Mäerz 1964 an Dänemark. Dat Joer gouf d'Eurovisioun am *[[Tivolis Koncertsal]]* zu Kopenhagen organiséiert. Presantatrice war d'Lotte Wæver.

Portugal huet fir déi éischt Kéier matgemaach. Well awer Schweden dat Joer net dobäi war, ass d'Zuel vun de Länner bei 16 bliwwen.

D'Vertriederin vun der Schwäiz, d'Anita Traversi, war och scho beim Grand Prix 1960 dobäi.

Virum Optrëtt vum belsche Sänger wollt e Mann mat engem Schëld "Boycott Franco & Salazar" op d'Bün lafen, fir géint d'Militärregimer a Spuenien an a Portugal ze demonstréieren. Et gouf och scho virum Grand Prix Debatten driwwer, datt déi rietsgeriicht Diktature Spuenien a Portugal sollte vum Grand Prix ausgeschloss ginn.

Et sinn nees Ännerunge bei der Ofstëmmung ginn: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, an 1 Punkt bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Kopenhagen iwwermëttelt.

Déi éischt Plaz krut d'Vertriederin vun Italien, d'Gigliola Cinquetti mat 32 Punkte Virsprong virum Matt Monro (Groussbritannien). Déi drëtt Plaz krut de Romuald, dee fir Monaco ugetruede war.

## Klassement

## Um Spaweck
* Eurovision.tv
* Eurovision.de
* diggiloo.net
Dorsum Oppel

Den **Dorsum Oppel** ass en Dorsum um Äerdmound, dee laanscht den nordwestleche Rand vum Mare Crisium verleeft, ugefaange beim Cleomedes F bis zum Yerkes. Südlech vum Yerkes fänkt dann den Dorsum Termier un.

En ass ronn 300 Kilometer laang; seng mëttel Koordinate sinn 19° N&nbsp;/ 52° O.

1976 gouf hie vun der IAU nom däitsche Paleontolog Albert Oppel genannt.

## Kuckt och

* Lëscht vu Bierger um Äerdmound

## Um Spaweck
*  The-moon.wikispaces.com: ''Dorsum Oppel''
Eurovision Song Contest 1965

Den **10. Eurovision Song Contest** (offiziell *Gran Premio Eurovisione della Canzone*), war den 20. Mäerz 1965 an Italien. D'Eurovisioun gouf dat Joer am *Sala di Concerto della RAI* zu Neapel organiséiert. D'Presantatrice war d'Renata Mauro.

Irland huet fir déi éischt Kéier matgemaach. Well awer Schweden dat Joer och nees derbäi war, ass d'Zuel vun de Länner op 18 eropgaangen.

D'Ofstëmmung ass d'selwecht gelaf wéi 1964: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Neapel iwwermëttelt.

Déi éischt Plaz krut d'Vertriederin vu Lëtzebuerg, d'France Gall mat 6 Punkte Virsprong virum Kathy Kirby (Groussbritannien). Déi drëtt Plaz krut de Guy Mardel, dee fir Frankräich ugetruede war.

Lëtzebuerg hat domat fir d'zweet Kéier gewonnen. D'Gewënnerlidd, vum Serge Gainsbourg komponéiert, ass e groussen Erfolleg ginn, war awer zimmlech ëmstridde wéinst sengem zweedäitegen Text an d'France Gall wollt spéider näischt méi dervu wëssen.

## Klassement

## Um Spaweck
* Den Optrëtt vum France Gall um Eurovision Song Contest 1965
* Eurovision.tv
* Eurovision.de
* diggiloo.net